Árleg velta fish & chips-staða er um 226 milljarðar Fish & chips kom fyrst fram í Bretlandi fyrir 150 árum og naut fljótlega gríðarlegra vinsælda meðal hinna vinnandi stétta enda uppruni réttarins þar . Um 25% af öllum hvítfiski sem selst á Bretlandseyjum og 10% af öllum kartöflum enda sem fish & chips . Fiskur frá Íslandi er mikilvægt hráefni í þennan þjóðarrétt Breta . Þetta kemur meðal annars fram í ítarlegri umfjöllun um þennan þjóðarrétt Breta í páskablaði Fiskifrétta . Árið 1910 er talið að veitingasölur sem seldu fisk & chips hafi verið um 25.000 , árið 1927 hafði þeim fjölgað í 35.000 og áætlað að um 70.000 manns hafi haft atvinnu af þeim og að afleidd störf hafi verið hátt í 200.000 . Í dag hefur stöðum á Bretlandseyjum og Írlandi fækkað mikið og eru taldir vera um 10.500 . Árleg velta fish & chips veitingahúsa á Englandi , Skotlandi og Írlandi er talin vera um 1.2 milljarður punda sem jafngildir um 226 milljörðum íslenskra króna . 20% íbúa Bretlands borð fish & chips einu sinni í viku og 80% að minnsta kosti einu sinni á ári . Samkvæmt nýlegri talningu slaga fish & chips-staðir á Englandi , Skotlandi og Írlandi hátt í 10.500 . Til saman burðar eru um 1.200 McDonalds - staðir og 840 KFC - staðir . Til þessa hefur stærstur hluti sjófrysts fisks af íslenskum frystitogurum farið í fish & chips í Bretlandi . Með fækkum frystitogara verður breyting á þeim markaði . Árið 2012 nam heildarútflutningur á sjófrystum fiski til Bretlands rúmum 12.700 tonnum að verðmæti 8,5 milljörðum íslenskra króna . Af því fóru um 11.400 tonn í fish & chips .